stanford-oval/wikipedia huggingface dataset:
ฮอร์โมนส์ วัยว้าวุ่น
กระแสการตอบรับ

ละครชุดเรื่องนี้ ออกฉายทางช่องโทรทัศน์ผ่านระบบดาวเทียม จีเอ็มเอ็มวัน ในเครือจีเอ็มเอ็มแกรมมี่ โดยนำเสนอวิถีชีวิตของวัยรุ่น ตามความเป็นจริงอย่างตรงไปตรงมา และไม่มุ่งยัดเยียดจรรโลงความดีงามอย่างชัดเจน จนมีผู้เปรียบเทียบกับละครชุดจากต่างประเทศ อย่างสกินส์ (Skins) ของอังกฤษ และแสบใสไฮโซ (Gossip Girl) ของอเมริกัน
สำหรับความนิยม ที่วัดจากจำนวนผู้ชมผ่านยูทูบ ในแต่ละตอนสูงกว่า 1 ล้านครั้ง และมีการกล่าวถึงในเครือข่ายสังคมอย่างมาก แม้จะมีเนื้อหาเจาะเฉพาะวัยรุ่น แต่โฆษณาที่นำเสนอระหว่างออกอากาศ กลับมีหลากหลายกลุ่มผลิตภัณฑ์ เช่นรถยนต์หรือสินค้าอุปโภคบริโภค ส่วนคำวิจารณ์ จากคอลัมน์ หนังช่างคิด โดยโอลด์บอย บางคูวัด ในมติชนออนไลน์ เขียนชื่นชมความกล้าของทรงยศ ที่เลือกประเด็นในการเล่า อย่างถึงอกถึงใจ
มีเสียงตอบรับในด้านลบจากทางละครชุดนี้จากผู้ปกครองจำนวนมาก จนไปถึงสำนักงาน กสทช. ที่ออกเสียงไม่เห็นด้วยกับการที่ละครนี้ที่มีเนื้อหาล่อแหลมและไม่เหมาะกับเยาวชน และมีฉากที่ไม่เหมาะสมประเพณีอันดีงามของไทย ซึ่งผลกระทบจากกรณีดังกล่าว ในขั้นต้น กสทช. ได้ออกคำสั่งให้ จีเอ็มเอ็ม แกรมมี่ (ในฐานะเจ้าของช่อง) ได้ส่งเทปรายการทั้งหมดและตอนที่ยังไม่ได้ทำออกอากาศในช่วงเวลานั้นมายังสำนักงานเพื่อทำงานการตรวจสอบอย่างละเอียด
และจากการตรวจสอบชั้นต่อ สำนักงาน กสทช. มีมติอย่างเห็นพ้องว่าละครชุดนี้ถือเป็นเรื่องสิ่งบันเทิง และเป็นสื่อที่สอนการดำเนินชีวิตของวัยรุ่นได้เป็นอย่างดี แต่จากการที่มีฉากที่ไม่เหมาะสม สำนักงานจึงขอยุติในการลงโทษไว้ก่อน และนำมาประชุมหารือกับ คณะกรรมการ กสท. อีกครั้งในเดือนสิงหาคม พ.ศ. 2557 และหาข้อสรุปว่าละครชุดนี้ละเมิดพระราชบัญญัติมาตรา 37 หรือไม่แต่ประการใด
หลังที่จีทีเอชมีแผนจะทำฤดูกาลที่ 2 ของละครชุด กสทช. มีการตรวจสอบบทละครใหม่ตั้งแต่ขณะถ่ายทำทั้งหมด เพื่อป้องกันไม่ให้มีเนื้อหาที่ล่อแหลมหรือไม่เหมาะสมเผยแพร่สู่สาธารณะ จนกระทั่งละครเรื่องนี้สามารถออกอากาศได้ตามปกติตั้งแต่วันที่ 19 กรกฎาคม พ.ศ. 2557 เป็นต้นมา และมีการปรับเรทให้สามารถดูได้ตั้งแต่ 18 ปีขึ้นไป และบังคับให้ออกอากาศตั้งแต่เวลา 22.00 น. เป็นต้นไปอีกด้วย
รางวัลและการเข้าชิง

เอ็มไทยท็อปทอล์กอะเบาต์ 2014
ละครที่ถูกกล่าวถึงมากที่สุด
นักแสดงหญิงที่ถูกกล่าวถึงมากที่สุด (สุภัสสรา ธนชาติ)
นักแสดงชายที่ถูกกล่าวถึงมากที่สุด (ธนภพ ลีรัตนขจร)
| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  เอ็มไทยท็อปทอล์กอะเบาต์ 2016  | บทบาทขโมยซีนที่ถูกกล่าวถึงมากที่สุด | นรีกุล เกตุประภากร | ชนะ |
|  รางวัลนาฏราช ครั้งที่ 7  | กำกับภาพยอดเยี่ยม | ณิชา จุไรรัตนาภรณ์ พัฒน์ บุญนิธิพัฒน์ อรรถพล สิงห์งาม | เสนอชื่อเข้าชิง |
|  รางวัลนาฏราช ครั้งที่ 7  | ลำดับภาพยอดเยี่ยม | พุฒิพัฒน์ อัครเจริญหิรัญ | เสนอชื่อเข้าชิง |
|  รางวัลนาฏราช ครั้งที่ 7  | บทโทรทัศน์ยอดเยี่ยม | เกรียงไกร วชิรธรรมพร ธนีดา หาญทวีวัฒนา วรรณแวว หงษ์วิวัฒน์ พิชย จรัสบุญประชา นฤเบศ กูโน | เสนอชื่อเข้าชิง |
|  รางวัลนาฏราช ครั้งที่ 7  | นักแสดงสมทบชายยอดเยี่ยม | สาริษฐ์ ตรัยเลิศวิเชียร | เสนอชื่อเข้าชิง |
|  รางวัลนาฏราช ครั้งที่ 7  | ละครชุดยอดเยี่ยม | HORMONES 3 THE FINAL SEASON | เสนอชื่อเข้าชิง |
|  รางวัลนาฏราช ครั้งที่ 7  | ผู้กำกับยอดเยี่ยม | เกรียงไกร วชิรธรรมพร | เสนอชื่อเข้าชิง |
แหล่งข้อมูลอื่น

เฟซบุ๊กแฟนเพจอย่างเป็นทางการ
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์ 
| ด ค ก365 ฟิล์ม |
| --- | --- |
คมกฤษ ตรีวิมล • ทรงยศ สุขมากอนันต์ • นิธิวัฒน์ ธราธร • วิชชพัชร์ โกจิ๋ว • วิทยา ทองอยู่ยง • อดิสรณ์ ตรีสิริเกษม
ภาพยนตร์:  แฟนฉัน (2546)  เพื่อนสนิท (2548)  เด็กหอ (2549)  Seasons Change (2549)  หมากเตะรีเทิร์นส (2549)  เก๋า..เก๋า (2549)  สายลับจับบ้านเล็ก (2550)  ปิดเทอมใหญ่ หัวใจว้าวุ่น (2551)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  Top Secret วัยรุ่นพันล้าน (2554)  รัก 7 ปี ดี 7 หน (2555)  คิดถึงวิทยา (2557) 
ละคร:  ฮอร์โมนส์ วัยว้าวุ่น (ฤดูกาลที่ 1 • 2 • 3) (2556)  จีทีเอช ไซด์ สตอร์รี่ (2556)  STAY ซากะ..ฉันจะคิดถึงเธอ (2558)  น้ำตากามเทพ (2558) 
ดูเพิ่ม:  คณะนิเทศศาสตร์ จุฬาลงกรณ์มหาวิทยาลัย  จีเอ็มเอ็ม ไท หับ
พรรคพลังประชารัฐ

พรรคการเมืองไทย
| พรรคพลังประชารัฐ  |
| --- | --- |

ผู้ก่อตั้ง: ชวน ชูจันทร์   สุชาติ จันทรโชติกุล
หัวหน้า: ประวิตร วงษ์สุวรรณ
รองหัวหน้า: สันติ พร้อมพัฒน์   ชัยวุฒิ ธนาคมานุสรณ์   ตรีนุช เทียนทอง   ฉกาจ พัฒนกิจวิบูลย์   ชัยมงคล ไชยรบ   อภิชัย เตชะอุบล   สุรเดช ยะสวัสดิ์
เลขาธิการ: ไพบูลย์ นิติตะวัน
รองเลขาธิการ: ภัครธรณ์ เทียนไชย
เหรัญญิก: กฤษณ์โยธิน ศศิพัฒนวงษ์
นายทะเบียนสมาชิก: ว่าง
โฆษก: ปิยะ ต๊ะวิชัย
รองโฆษก: อัคร ทองใจสด
กรรมการบริหาร: อนันต์ ผลอำนวย   ทวี สุระบาล   สุธรรม จริตงาม   กระแสร์ ตระกูลพรพงศ์   กาญจนา จังหวะ   คอซีย์ มามุ   อัครวัฒน์ อัศวเหม   ยงยุทธ สุวรรณบุตร   ปิยะ ต๊ะวิชัย   ชาญกฤช เดชวิทักษ์   กรกสิวัฒน์ เกษมศรี   วัน อยู่บำรุง
ประธานที่ปรึกษา: พัชรวาท วงษ์สุวรรณ
ผู้อำนวยการสำนักงาน: วราเทพ รัตนากร
คำขวัญ: ปกป้องสถาบัน ทันสมัยเศรษฐกิจ มีชีวิตที่สดใส
ก่อตั้ง: 20 มีนาคม พ.ศ. 2561 (6 ปี)
แยกจาก: พรรคเพื่อไทย   พรรคประชาธิปัตย์
ก่อนหน้า: คณะรักษาความสงบแห่งชาติ (แกนนำ)
ที่ทำการ: 547 ถนนรัชดาภิเษก ซอยอาภาภิรมย์ แขวงจันทรเกษม เขตจตุจักร กรุงเทพมหานคร 10900
สมาชิกภาพ  (ปี 2568): 58,981 คน
อุดมการณ์: กษัตริย์นิยม อนุรักษนิยม ทหารนิยม อำนาจนิยม
จุดยืน: ขวา
สี:   สีน้ำเงิน
เพลง: เพลงพรรคพลังประชารัฐ
สภาผู้แทนราษฎร: 20 / 495
นายกองค์การบริหารส่วนจังหวัด (มีความเกี่ยวข้องกับพรรค): 8 / 76
เว็บไซต์
www.pprp.or.th
การเมืองไทย   รายชื่อพรรคการเมือง การเลือกตั้ง
พรรคพลังประชารัฐ (ย่อ: พปชร.) เป็นพรรคการเมืองไทยที่ก่อตั้งขึ้นเมื่อปี พ.ศ. 2561 จากการรวมตัวของนักการเมืองกลุ่มต่าง ๆ มีบทบาทสำคัญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ซึ่งพรรคเสนอชื่อ พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติในขณะนั้น เป็นนายกรัฐมนตรี ในสมัยที่ 2 ปัจจุบันประวิตร วงษ์สุวรรณ เป็นหัวหน้าพรรค และไพบูลย์ นิติตะวัน เป็นเลขาธิการพรรค
รายชื่อนายกรัฐมนตรี

พลเอก ประยุทธ์ จันทร์โอชา
(วาระ: 2557–2566)
(มิได้เป็นสมาชิกพรรค แต่ได้รับมติจากพรรคให้เป็นบุคคลที่ได้รับเสนอชื่อเป็นนายกรัฐมนตรี)
ประวัติ

ชวน ชูจันทร์ ประธานประชาคมตลาดน้ำคลองลัดมะยม และ สุชาติ จันทรโชติกุล อดีต สส. สงขลา พรรคความหวังใหม่ และอดีตสมาชิกสภาขับเคลื่อนการปฏิรูปประเทศเป็นผู้จดจองชื่อพรรคพลังประชารัฐต่อคณะกรรมการการเลือกตั้ง เมื่อวันศุกร์ที่ 2 มีนาคม พ.ศ. 2561 ชื่อพรรค "พลังประชารัฐ" เป็นชื่อนโยบายช่วยเหลือคนยากจนที่สำคัญของรัฐบาลประยุทธ์ พรรคได้รับการสนับสนุนจากกลุ่ม "สามมิตร" ซึ่งมีแกนนำเป็นอดีตรัฐมนตรีในรัฐบาลทักษิณ ได้แก่ สมศักดิ์ เทพสุทิน สุริยะ จึงรุ่งเรืองกิจ และสมคิด จาตุศรีพิทักษ์ ซึ่งยังดำรงตำแหน่งรองนายกรัฐมนตรีอยู่ กลุ่มดังกล่าวพยายามดึงตัวสมาชิกรัฐสภาทั้งจากพรรคเพื่อไทย พรรคไทยรักไทย พรรคพลังประชาชน และพรรคประชาธิปัตย์ กลุ่มดังกล่าวสามารถเคลื่อนไหวทางการเมืองได้ขณะที่ยังมีคำสั่งคณะรักษาความสงบแห่งชาติ ห้ามดำเนินกิจกรรมทางการเมืองอยู่ในขณะนั้น
พรรคจัดประชุมสามัญใหญ่ของพรรคเป็นครั้งแรกเมื่อวันที่ 29 กันยายน พ.ศ. 2561 เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดแรกจำนวน 25 คนปรากฏว่า อุตตม สาวนายน อดีตรัฐมนตรีว่าการกระทรวงอุตสาหกรรมในรัฐบาลประยุทธ์ เป็นหัวหน้าพรรคคนแรก และสนธิรัตน์ สนธิจิรวงศ์ อดีตรัฐมนตรีว่าการกระทรวงพาณิชย์ในรัฐบาลประยุทธ์ 1 เป็นเลขาธิการพรรคคนแรก วันพฤหัสบดีที่ 4 ตุลาคม พ.ศ. 2561 อุตตมพร้อมคณะได้เดินทางมายัง สำนักงานคณะกรรมการการเลือกตั้ง เพื่อจดทะเบียนจัดตั้งพรรคอย่างเป็นทางการ
ในวันอาทิตย์ที่ 18 พฤศจิกายน พ.ศ. 2561 มีบุคคลกว่า 150 คนเข้าร่วมพรรคพลังประชารัฐ โดยมีทั้งอดีตสมาชิกรัฐสภา อดีตรัฐมนตรีและบุคคลที่มีชื่อเสียง ซึ่งในจำนวนนี้มีสมาชิกพรรคเพื่อไทย อดีตสมาชิกพรรคไทยรักไทยและพลังประชาชน สมาชิกพรรคประชาธิปัตย์ สมาชิกพรรคภูมิใจไทย และสมาชิกพรรคชาติไทยพัฒนา นักการเมืองท้องถิ่น รวมถึงอดีตแนวร่วมประชาธิปไตยต่อต้านเผด็จการแห่งชาติ
ในเดือนมกราคม พ.ศ. 2562 สมาชิกพรรคพลังประชารัฐ 4 คนที่เป็นรัฐมนตรีในรัฐบาลประยุทธ์ลาออกจากตำแหน่งเพื่อมาหาเสียงเต็มเวลา หลังถูกวิจารณ์มาหลายเดือน
ประวัติ > ครม. ประยุทธ์ 2

ก่อนมีการแต่งตั้งคณะรัฐมนตรี ในเดือนมิถุนายน พ.ศ. 2562 มีข่าวแย่งตำแหน่งภายในพรรคพลังประชารัฐ โดยกลุ่มสามมิตรซึ่งประกอบด้วยสุริยะ จึงรุ่งเรืองกิจ, สมศักดิ์ เทพสุทิน และอนุชา นาคาศัยแถลงยืนยันว่าตนต้องได้รับตำแหน่งรัฐมนตรีตามโผในวันที่ 11 มิถุนายน ซึ่งหากไม่ตรงก็จะแสดงจุดยืนอีกครั้ง และมีข่าวกลุ่มสามมิตรพยายามเสนอญัตติขับไล่สนธิรัตน์ สนธิจิรวงศ์ เลขาธิการพรรคพลังประชารัฐ ออกจากตำแหน่ง เพราะ "เป็นภัยต่อความมั่นคงของพรรคและของรัฐบาลเป็นอย่างสูง ... ไม่ยึดโยงกับ สส. ในพรรค ไม่เห็นหัว สส. ในพรรคแม้แต่คนเดียว ... ท่านทำให้พรรคเราแตกแยก" ก่อนที่ต่อมากลุ่มสามมิตรจะยอมล้มข้อเรียกร้องของตนเองและยอมรับให้ประยุทธ์จัดสรรคณะรัฐมนตรี โดยก่อนหน้านี้มีข่าวลือว่าจะมีการเปลี่ยนตัวหัวหน้าพรรคจากอุตตม เป็นประยุทธ์
ต้นเดือนกรกฎาคม พ.ศ. 2562 พรรคพลังประชารัฐออกมายอมรับว่าต้องชะลอนโยบายขึ้นค่าแรงขั้นต่ำ 425 บาทต่อวัน แม้ก่อนหน้านี้จะยืนยันว่าจะนำนโยบายไปปฏิบัติในระหว่างหาเสียง
1 มิถุนายน พ.ศ. 2563 กรรมการบริหารพรรคพลังประชารัฐจำนวน 18 คนลาออกจากตำแหน่ง ส่งผลให้กรรมการบริหารพรรคชุดเดิมที่ทำหน้าที่อยู่พ้นจากตำแหน่งทั้งคณะตามข้อบังคับพรรค ต่อมาในวันที่ 27 มิถุนายน พ.ศ. 2563 พรรคพลังประชารัฐได้จัดการประชุมใหญ่สามัญประจำปี พ.ศ. 2563 ที่ห้องแกรนด์ ไดมอนด์ บอลรูม อิมแพ็ค ฟอรั่ม เมืองทองธานี โดยมีการแก้ไขเพื่อปรับเปลี่ยนรูปเครื่องหมายพรรคการเมือง และย้ายที่ทำการพรรคแห่งใหม่ไปยังอาคารรัชดาวัน ถนนรัชดาภิเษก ตรงข้ามศาลอาญา และมีการแต่งตั้งกรรมการบริหารพรรคชุดใหม่ โดยมีพลเอก ประวิตร วงษ์สุวรรณ เป็นหัวหน้าพรรค อนุชา นาคาศัย เป็นเลขาธิการพรรค และพัชรินทร์ ซำศิริพงษ์ ​เป็นโฆษกพรรค
ประวัติ > การเลือกตั้ง พ.ศ. 2566

บทความหลัก: การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ในช่วงปลายปี พ.ศ. 2565 มีการปรับกระบวนทัศน์การทำงานด้านสื่อสารของ พปชร. โดยปรับภาพลักษณ์ของ พล.อ. ประวิตร หัวหน้าพรรค ให้เป็นนายทหารประชาธิปไตย เข้าถึงได้กับทุกกลุ่ม เดือนมกราคมปีถัดมาอุตตมและสนธิรัตน์ได้กลับเข้าพรรคพลังประชารัฐ เดือนมีนาคมปีเดียวกันมีภาพพลเอกประวิตรพบกับภัสราวลี ธนกิจวิบูลย์ผล หนึ่งในแกนนำกลุ่มราษฎร เขากล่าวว่าจะไม่มีรัฐประหารเกิดขึ้นอีก เดือนถัดมาพลเอกประวิตรสมัครเป็น สส. ระบบบัญชีรายชื่อลำดับที่หนึ่ง และเขายังเป็นบุคคลที่ได้รับเสนอชื่อเป็นนายกรัฐมนตรีไทยเพียงคนเดียวของพรรคด้วย โดยพรรคมีนโยบายไม่แก้ไขและไม่ร่วมกับพรรคที่มีนโยบายแก้ไขหรือยกเลิกประมวลกฎหมายอาญา มาตรา 112
ต่อมาเมื่อวันที่ 29 กรกฎาคม พ.ศ. 2566 พลเอกประวิตรได้ยื่นหนังสือลาออกจากตำแหน่งหัวหน้าพรรคทำให้คณะกรรมการบริหารพรรคพ้นจากตำแหน่งทั้งคณะ ในวันเดียวกัน ทางพรรคพลังประชารัฐได้จัดการประชุมใหญ่สามัญประจำปี ครั้งที่ 3/2566 เพื่อเลือกตั้งคณะกรรมการบริหารพรรคชุดใหม่ ซึ่งอรรถกร ศิริลัทธยากร สส. ฉะเชิงเทรา ได้เสนอชื่อ พลเอกประวิตร เป็นหัวหน้าพรรคเพียงชื่อเดียว ทำให้พลเอกประวิตรได้เป็นหัวหน้าพรรคอีกสมัย ส่วนตำแหน่งเลขาธิการพรรคได้มีการเสนอชื่อ ร้อยเอกธรรมนัส พรหมเผ่า สส. พะเยา เป็นเลขาธิการพรรคคนใหม่เพียงชื่อเดียวเช่นเดียวกัน ทำให้ร้อยเอกธรรมนัสได้เป็นเลขาธิการพรรคสมัยที่ 2 นอกจากนี้ พลเอกประวิตรได้มีคำสั่งแต่งตั้งพลตำรวจเอกพัชรวาท วงษ์สุวรรณ อดีตผู้บัญชาการตำรวจแห่งชาติ น้องชายของพลเอกประวิตรเป็นประธานที่ปรึกษาพรรค และวราเทพ รัตนากร อดีต สส. กำแพงเพชร เป็นผู้อำนวยการสำนักงานพรรค
ต่อมาเมื่อวันที่ 2 ตุลาคม พ.ศ. 2566 นฤมล ภิญโญสินวัฒน์ ได้ยื่นหนังสือขอลาออกจากสมาชิกพรรคและทุกตำแหน่งในพรรคพลังประชารัฐ รวมถึงเหรัญญิกพรรคด้วย โดยให้เหตุผลว่าตนได้ทำหน้าที่เหรัญญิกพรรคครบถ้วนสมบูรณ์แล้ว เดือนสิงหาคมปีถัดมาเธอได้รับตำแหน่งหัวหน้าพรรคกล้าธรรม ในเดือนเดียวกันหลังแพทองธาร ชินวัตร ดำรงตำแหน่งนายกรัฐมนตรี ธรรมนัสได้ประกาศแยกทางกับพลเอกประวิตร พร้อมนำ สส. จำนวนหนึ่งขอร่วมรัฐบาลกับพรรคเพื่อไทย และหลังจากนั้นพรรคเพื่อไทยก็ได้มีมติขับพรรคพลังประชารัฐออกจากคณะรัฐมนตรีไทย คณะที่ 64
ต่อมาเมื่อวันที่ 20 สิงหาคม พ.ศ. 2567 ร้อยเอกธรรมนัส และ สส. ในกลุ่มอีก 5 คน ได้ยื่นหนังสือลาออกจากการเป็นกรรมการบริหารพรรค ดังนั้น เมื่อวันที่ 6 กันยายน พลเอกประวิตรจึงประกาศลาออกจากตำแหน่งหัวหน้าพรรคกลางที่ประชุมใหญ่สามัญของพรรค เพื่อเลือกตั้งคณะกรรมการบริหารพรรคชุดใหม่จำนวน 19 คน
ต่อมาเมื่อวันที่ 17 กันยายน พ.ศ. 2567 พรรคได้เปิดศูนย์นโยบายและวิชาการ โดยมีอุตตม สาวนายน หัวหน้าพรรคคนแรกเป็นหัวหน้าศูนย์ และมีสนธิรัตน์ สนธิจิรวงศ์ เลขาธิการพรรคคนแรกเป็นทีมงานร่วม
ต่อมาเมื่อวันที่ 11 ธันวาคม พ.ศ. 2567 คณะกรรมการบริหารพรรคได้มีมติขับ สส. กลุ่มธรรมนัส ออกจากพรรค โดยให้เหตุผลว่ามีแนวความคิดและอุดมการณ์ที่ต่างกัน ก่อนมีมติขับออกจากพรรคอย่างสมบูรณ์โดยที่ประชุมร่วมระหว่างคณะกรรมการบริหารและ สส. ในวันรุ่งขึ้นคือวันที่ 12 ธันวาคม
บุคลากร > หัวหน้าพรรค

| ลำดับ | รูป | ชื่อ | เริ่มวาระ | สิ้นสุดวาระ |
| --- | --- | --- | --- | --- |
| 1 |  | อุตตม สาวนายน | 29 กันยายน พ.ศ. 2561 | 27 มิถุนายน พ.ศ. 2563 |
| 2 |  | พลเอก ประวิตร วงษ์สุวรรณ | 27 มิถุนายน พ.ศ. 2563 | ปัจจุบัน |
บุคลากร > เลขาธิการพรรค

| ลำดับ | รูป | ชื่อ | เริ่มวาระ | สิ้นสุดวาระ |
| --- | --- | --- | --- | --- |
| 1 |  | สนธิรัตน์ สนธิจิรวงศ์ | 29 กันยายน พ.ศ. 2561 | 27 มิถุนายน พ.ศ. 2563 |
| 2 |  | อนุชา นาคาศัย | 27 มิถุนายน พ.ศ. 2563 | 18 มิถุนายน พ.ศ. 2564 |
| 3 (ครั้งที่ 1)  |  | ร้อยเอก ธรรมนัส พรหมเผ่า | 18 มิถุนายน พ.ศ. 2564 | 19 มกราคม พ.ศ. 2565 |
| 4 |  | สันติ พร้อมพัฒน์ | 3 เมษายน พ.ศ. 2565 | 29 กรกฎาคม พ.ศ. 2566 |
| 3 (ครั้งที่ 2)  |  | ร้อยเอก ธรรมนัส พรหมเผ่า | 29 กรกฎาคม พ.ศ. 2566 | 3 กันยายน พ.ศ. 2567 |
| 5 |  | ไพบูลย์ นิติตะวัน | 6 กันยายน พ.ศ. 2567 | ปัจจุบัน |
บุคลากร > กรรมการบริหารพรรค

| ลำดับที่ | ชื่อ | ตำแหน่ง |
| --- | --- | --- |
| 1 | พลเอกประวิตร วงษ์สุวรรณ | หัวหน้าพรรค |
| 2 | สันติ พร้อมพัฒน์ | รองหัวหน้าพรรค |
| 3 | ชัยวุฒิ ธนาคมานุสรณ์ | รองหัวหน้าพรรค |
| 4 | ตรีนุช เทียนทอง | รองหัวหน้าพรรค |
| 5 | ฉกาจ พัฒนกิจวิบูลย์ | รองหัวหน้าพรรค |
| 6 | ชัยมงคล ไชยรบ | รองหัวหน้าพรรค |
| 7 | อภิชัย เตชะอุบล | รองหัวหน้าพรรค |
| 8 | สุรเดช ยะสวัสดิ์ | รองหัวหน้าพรรค |
| 9 | ไพบูลย์ นิติตะวัน | เลขาธิการพรรค |
| 10 | ภัครธรณ์ เทียนไชย | รองเลขาธิการพรรค |
| - | ว่าง | รองเลขาธิการพรรค |
| 11 | พลเอก กฤษณ์โยธิน ศศิพัฒนวงษ์ | เหรัญญิกพรรค |
| - | ว่าง | นายทะเบียนสมาชิกพรรค |
| 12 | พลตํารวจโทปิยะ ต๊ะวิชัย | โฆษกพรรค |
| 13 | อนันต์ ผลอำนวย | กรรมการบริหารพรรค |
| 14 | ทวี สุระบาล | กรรมการบริหารพรรค |
| 15 | สุธรรม จริตงาม | กรรมการบริหารพรรค |
| 16 | กระแสร์ ตระกูลพรพงศ์ | กรรมการบริหารพรรค |
| 17 | คอซีย์ มามุ | กรรมการบริหารพรรค |
| 18 | อัครวัฒน์ อัศวเหม | กรรมการบริหารพรรค |
| 19 | ยงยุทธ สุวรรณบุตร | กรรมการบริหารพรรค |
| 20 | ชาญกฤช เดชวิทักษ์ | กรรมการบริหารพรรค |
| 21 | หม่อมหลวงกรกสิวัฒน์ เกษมศรี | กรรมการบริหารพรรค |
| 22 | วัน อยู่บำรุง | กรรมการบริหารพรรค |
บุคลากร > บุคลากรของพรรคในตำแหน่งอื่น ๆ

ผู้อำนวยการสำนักงานพรรค – วราเทพ รัตนากร
ประธานที่ปรึกษาพรรค – พลตํารวจเอกพัชรวาท วงษ์สุวรรณ
กลุ่มย่อยในพรรค

กลุ่ม กปปส. นำโดย ณัฏฐพล ทีปสุวรรณ และ สกลธี ภัททิยกุล
กลุ่มชลบุรี นำโดย สนธยา คุณปลื้ม (ต่อมาย้ายกลับไปสังกัดพรรคเพื่อไทย)
กลุ่มธรรมนัส นำโดย ร้อยเอก ธรรมนัส พรหมเผ่า (ต่อมาย้ายไปสังกัดพรรคกล้าธรรม)
กลุ่มบ้านริมน้ำ นำโดย สุชาติ ตันเจริญ (ต่อมาย้ายกลับไปสังกัดพรรคเพื่อไทย)
กลุ่มเพชรบูรณ์ นำโดย สันติ พร้อมพัฒน์
กลุ่มสามมิตร นำโดย สมศักดิ์ เทพสุทิน (ต่อมาย้ายกลับไปสังกัดพรรคเพื่อไทย)
กลุ่มอัศวเหม นำโดย วัฒนา อัศวเหม
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2562 | 116 / 500 | 8,441,274 | 23.74% |  116 | แกนนำจัดตั้งรัฐบาล | ประยุทธ์ จันทร์โอชา |
| 2566 | 40 / 500 | 537,625 | 1.36% |  76 | ร่วมรัฐบาล (2566-2567) | ประวิตร วงษ์สุวรรณ |
ฝ่ายค้าน (2567-ปัจจุบัน):
ข้อวิจารณ์ > ความขัดแย้งกับธรรมนัส

ดูเพิ่ม: กลุ่มธรรมนัส
ข้อวิจารณ์ > ความขัดแย้งกับธรรมนัส > ครั้งที่หนึ่ง (พ.ศ. 2565)

19 มกราคม พ.ศ. 2565 ผู้สื่อข่าวการเมืองรวมถึงสายทหารหลายราย ได้ออกรายงานตรงกันว่า ร้อยเอกธรรมนัส พรหมเผ่า สมาชิกสภาผู้แทนราษฏรจังหวัดพะเยา พร้อมด้วยสมาชิกในสังกัดอีก 20 คน ได้พร้อมใจกันยื่นใบลาออกจากการเป็นสมาชิกพรรคพลังประชารัฐ และสมาชิกพรรคพลังประชารัฐทั้งหมดถูกเรียกประชุมด่วนที่มูลนิธิป่ารอยต่อหลังจากประชุมสภาล่มเมื่อเวลา 17.45 น. จนในเวลา 20.21 น. มีรายงานว่า ร.อ.ธรรมนัส พร้อม สส. ในสังกัดอีก 20 คน ได้เปลี่ยนไปยื่นขอมติขับออกจากพรรคแทนการลาออก เพื่อให้ตนและ สส. สามารถสังกัดพรรคการเมืองใหม่ได้ใน 60 วัน ตามกฎหมาย และคณะกรรมการพร้อมสมาชิกพรรคพลังประชารัฐ มีมติ 78 เสียง ให้ขับ ร.อ.ธรรมนัส พร้อม สส. ในสังกัดอีก 20 คน ออกจากการเป็นสมาชิกพรรคทันที ฐานสร้างความขัดแย้งและแตกแยกในพรรค ความตอนหนึ่ง พลเอกประวิตร กล่าวว่า "ยอม ๆ ไปเหอะ ถ้าอยากออกก็ให้ออกไป จะได้สงบ พรรคจะได้เดินต่อ"
เอกรัฐ ตะเคียนนุช ผู้สื่อข่าวช่องวัน 31 ณ ขณะนั้น คาดการณ์บนแฟนเพจส่วนตัวว่า เหตุการณ์ทั้งหมดเป็นชนวนความขัดแย้งตั้งแต่ครั้งที่พลเอกประยุทธ์ ใช้คำสั่งปลดร้อยเอกธรรมนัสออกจากตำแหน่งรัฐมนตรีช่วยว่าการกระทรวงเกษตรและสหกรณ์ ทำให้ฝ่ายร้อยเอกธรรมนัสกับฝ่ายพลเอกประยุทธ์ไม่ลงรอยกันนับตั้งแต่นั้น และใจจริง ธรรมนัส และสมาชิกทั้งหมด "จะลาออก" เพื่อให้ตัวเองขาดคุณสมบัติการเป็น สส. ซึ่งจะเป็นผลให้รัฐบาลขาดความเสถียรภาพจากที่ไม่ค่อยเสถียรภาพอยู่แล้ว ด้วยเหตุนี้จึงทำให้ประวิตรไม่มีทางเลือก นอกจากต้องเจรจากับธรรมนัสให้อยู่ต่อเพื่อรักษาเสถียรภาพของรัฐบาล ผลสุดท้าย ธรรมนัสขอเปลี่ยนจากลาออกเป็นขอมติขับออกจากพรรคแทน หลายฝ่ายคาดการณ์ว่าหลังจากเหตุการณ์นี้ ร.อ.ธรรมนัส พร้อม สส. ทั้ง 20 คน จะย้ายไปสังกัดพรรคเศรษฐกิจไทย โดยมีข่าวลือที่ยังไม่ได้รับการยืนยันว่าจะมี วิชญ์ เทพหัสดิน ณ อยุธยา ซึ่งเป็นคนสนิทใกล้ชิดของประวิตร เป็นหัวหน้าพรรค
ในช่วงปลายปี พ.ศ. 2565 เกิดความขัดแย้งระหว่างพลเอกประวิตรและพลเอกประยุทธ์ในพรรคพลังประชารัฐ และต่อมาพลเอกประยุทธ์ได้สมัครเป็นสมาชิกพรรครวมไทยสร้างชาติ ในช่วงต้นเดือนมกราคม พ.ศ. 2566 เวลาต่อมาธรรมนัสได้กลับเข้าพรรคพลังประชารัฐ
ข้อวิจารณ์ > ความขัดแย้งกับธรรมนัส > ครั้งที่หนึ่ง (พ.ศ. 2565) > รายชื่อ สส. ที่พรรคมีมติขับออกจากพรรค > ย้ายไปสังกัดพรรคเศรษฐกิจไทย

ร้อยเอก ธรรมนัส พรหมเผ่า ส.ส.พะเยา
นายบุญสิงห์ วรินทร์รักษ์ ส.ส.บัญชีรายชื่อ
นายไผ่ ลิกค์ ส.ส.กำแพงเพชร
นายจีรเดช ศรีวิราช ส.ส.พะเยา
นายปัญญา จีนาคำ ส.ส.แม่ฮ่องสอน
นายวัฒนา สิทธิวัง ส.ส.ลำปาง
นายธนัสถ์ ทวีเกื้อกูลกิจ ส.ส.ตาก
นายภาคภูมิ บุญประมุข ส.ส.ตาก
นายพรชัย อินทร์สุข ส.ส.พิจิตร
นายสมศักดิ์ คุณเงิน ส.ส.ขอนแก่น
นายเกษม ศุภรานนท์ ส.ส.นครราชสีมา
นางทัศนาพร เกษเมธีการุณ ส.ส.นครราชสีมา
นายสะถิระ เผือกประพันธุ์ ส.ส.ชลบุรี
นายณัฏฐพล จรัสรพีพงษ์ ที่ปรึกษารัฐมนตรีช่วยว่าการกระทรวงมหาดไทย (นางสาวซาบีดา ไทยเศรษฐ์) ส.ส.สุรินทร์
นางสาวจอมขวัญ กลับบ้านเกาะ ส.ส.สมุทรสาคร
นายยุทธนา โพธสุธน ส.ส.บัญชีรายชื่อ
พลตำรวจตรี ยงยุทธ เทพจำนงค์ ส.ส.บัญชีรายชื่อ
นายธนะสิทธิ์ โควสุรัตน์ ส.ส.อุบลราชธานี
ข้อวิจารณ์ > ความขัดแย้งกับธรรมนัส > ครั้งที่หนึ่ง (พ.ศ. 2565) > รายชื่อ สส. ที่พรรคมีมติขับออกจากพรรค > ย้ายไปสังกัดพรรคภูมิใจไทย

นายสมศักดิ์ พันธ์เกษม ส.ส.นครราชสีมา
นายเอกราช ช่างเหลา ส.ส.บัญชีรายชื่อ
นายวัฒนา ช่างเหลา ส.ส.ขอนแก่น
ข้อวิจารณ์ > ความขัดแย้งกับธรรมนัส > ครั้งที่สอง (พ.ศ. 2567)

ความขัดแย้งระหว่างพรรคพลังประชารัฐกับกลุ่มของร้อยเอก ธรรมนัส พรหมเผ่า เกิดขึ้นอีกครั้ง เมื่อมีการส่งรายชื่อผู้ที่จะดำรงตำแหน่งรัฐมนตรีในคณะรัฐมนตรีแพทองธาร ปรากฎว่าไม่มีชื่อของร้อยเอกธรรมนัส และตำแหน่งรัฐมนตรีเดิมของธรรมนัสถูกแทนที่ด้วยชื่อของ สันติ พร้อมพัฒน์ รัฐมนตรีช่วยว่าการกระทรวงสาธารณสุขในคณะรัฐมนตรีเศรษฐา โดยพลเอก ประวิตร วงษ์สุวรรณ เป็นผู้ให้สัมภาษณ์ผ่านรายการเรื่องเด่นเย็นนี้ สถานีวิทยุโทรทัศน์ไทยทีวีสีช่อง 3 ด้วยตนเองเกี่ยวกับเรื่องดังกล่าว ต่อมาในวันที่ 20 สิงหาคม มีการแถลงต่อสื่อมวลชน โดยประกาศแยกทางกับพลเอกประวิตร วงษ์สุวรรณ จากนั้นมีการรวบรวม สส.พรรคพลังประชารัฐที่เข้าร่วมกับร้อยเอกธรรมนัส 29 คน และ สส.จากพรรคเล็กอีก 5 คน เพื่อยื่นชื่อรัฐมนตรีในสัดส่วนของตนในวันถัดไป แต่ในเวลาต่อมา มีสมาชิกกลุ่มธรรมนัสถอนตัวออกจากกลุ่ม ทำให้มีสมาชิกกลุ่มเหลือ 20 คน
หนึ่งสัปดาห์ถัดจากนั้นกรรมการบริหารพรรคเพื่อไทยมีมติขับพรรคพลังประชารัฐออกจากคณะรัฐมนตรีไทย คณะที่ 64 ต่อมาร้อยเอกธรรมนัสพร้อมกับไผ่ ลิกค์, อรรถกร ศิริลัทธยากร, บุญยิ่ง นิติกาญจนา, สัมพันธ์ มะยูโซ๊ะ และบุญสิงห์ วรินทร์รักษ์ ได้ลาออกจากกรรมการบริหารพรรคพลังประชารัฐ
11 ธันวาคม พ.ศ. 2567 พรรคพลังประชารัฐมีมติขับ สส.กลุ่มธรรมนัสทั้ง 20 คนออกจากพรรค เหตุจากแนวคิดและอุดมการณ์ทางการเมืองแตกต่างอย่างสิ้นเชิง กับแนวคิดและอุดมการณ์ทางการเมืองของคณะกรรมการบริหารพรรคพลังประชารัฐ และสมาชิกพรรคท่านอื่น เกินกว่าจะแก้ไขและทำความเข้าใจให้เป็นไปแนวทางเดียวกันได้ และในวันถัดมา ที่ประชุมร่วมระหว่างคณะกรรมการบริหารและ สส. ก็ได้มีมติขับ สส. กลุ่มธรรมนัสทั้ง 20 คนออกจากพรรคตามกฎหมายที่เกี่ยวข้องทั้งหมดอย่างเป็นทางการ
ข้อวิจารณ์ > ความขัดแย้งกับธรรมนัส > ครั้งที่สอง (พ.ศ. 2567) > รายชื่อ สส. ที่พรรคมีมติขับออกจากพรรค

ดูเพิ่ม: กลุ่มธรรมนัส
ร้อยเอก ธรรมนัส พรหมเผ่า สส.พะเยา เขต 1
นายจตุพร กมลพันธ์ทิพย์ สส.ราชบุรี เขต 3
นายจำลอง ภูนวนทา สส.กาฬสินธุ์ เขต 3
นายจีรเดช ศรีวิราช สส.พะเยา เขต 3
นายชนนพัฒฐ์ นาคสั้ว สส.สงขลา เขต 4
นายชัยทิพย์ กมลพันธ์ทิพย์ สส.ราชบุรี เขต 5
นายนเรศ ธำรงค์ทิพยคุณ สส.เชียงใหม่ เขต 9
นางบุญยิ่ง นิติกาญจนา สส.ราชบุรี เขต 2
นายปกรณ์ จีนาคำ สส.แม่ฮ่องสอน เขต 1
นายไผ่ ลิกค์ สส.กำแพงเพชร เขต 1
นายเพชรภูมิ อาภรณ์รัตน์ สส.กำแพงเพชร เขต 2
นายภาคภูมิ บูลย์ประมุข สส.ตาก เขต 3
นางรัชนี พลซื่อ สส.ร้อยเอ็ด เขต 3
นายสะถิระ เผือกประพันธุ์ สส.ชลบุรี เขต 10
นายสัมพันธ์ มะยูโซ๊ะ สส.นราธิวาส เขต 3
นายองอาจ วงษ์ประยูร สส.สระบุรี เขต 4
นายอนุรัตน์ ตันบรรจง สส.พะเยา เขต 2
นายอรรถกร ศิริลัทธยากร สส.ฉะเชิงเทรา เขต 2
นายอัครแสนคีรี โล่ห์วีระ สส.ชัยภูมิ เขต 7
นายอามินทร์ มะยูโซ๊ะ สส.นราธิวาส เขต 2
ข้อวิจารณ์ > ความขัดแย้งกับธรรมนัส > ครั้งที่สอง (พ.ศ. 2567) > การแบ่งฝ่ายในการร่วมรัฐบาลของพรรคพลังประชารัฐ

ในคณะรัฐมนตรีไทย คณะที่ 64 พรรคพลังประชารัฐได้มีการแบ่งฝ่ายออกเป็น 2 ฝ่าย ระหว่างฝ่ายของธรรมนัส พรหมเผ่า หรือ กลุ่มธรรมนัส มีสมาชิกสภาผู้แทนราษฎร จำนวน 20 คน ซึ่งเป็นฝ่ายร่วมรัฐบาล และฝ่ายของประวิตร วงษ์สุวรรณ มีสมาชิกสภาผู้แทนราษฎรจำนวน 20 คน ซึ่งเป็นฝ่ายค้าน
ข้อวิจารณ์ > คำร้องคัดค้านการเป็น สส.

15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฏว่ามี ว่าที่ สส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคพลังประชารัฐถูกร้องคัดค้านทั้งสิ้น 14 คน ดังนี้
| ลำดับ | รายชื่อ สส>  | เขตที่ลงเลือกตั้ง |
| --- | --- | --- |
| 1 | ไผ่ ลิกค์ | กำแพงเพชร เขต 1 |
| 2 | สะถิระ เผือกประพันธุ์ | ชลบุรี เขต 10 |
| 3 | อัครแสนคีรี โล่ห์วีระ | ชัยภูมิ เขต 7 |
| 4 | นเรศ ธำรงค์ทิพยคุณ | เชียงใหม่ เขต 9 |
| 5 | ทวี สุระบาล | ตรัง เขต 2 |
| 6 | ฉกาจ พัฒนกิจวิบูลย์ | พังงา เขต 2 |
| 7 | จักรัตน์ พั้วช่วย | เพชรบูรณ์ เขต 2 |
| 8 | วันเพ็ญ พร้อมพัฒน์ | เพชรบูรณ์ เขต 5 |
| 9 | อัคร ทองใจสด | เพชรบูรณ์ เขต 6 |
| 10 | วิริยะ ทองผา | มุกดาหาร เขต 1 |
| 11 | รัชนี พลซื่อ | ร้อยเอ็ด เขต 3 |
| 12 | ชัยมงคล ไชยรบ | สกลนคร เขต 5 |
| 13 | ขวัญเรือน เทียนทอง | สระแก้ว เขต 1 |
| 14 | โชติวุฒิ ธนาคมานุสรณ์ | สิงห์บุรี เขต 1 |

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง
การแยกไปตั้งพรรค

พรรคพลังประชารัฐเคยมีสมาชิกพรรคที่ย้ายไปร่วมงานกับพรรคอื่น ดังนี้
พรรคเศรษฐกิจไทย นำโดย ร้อยเอก ธรรมนัส พรหมเผ่า (ต่อมาได้นำสมาชิกกลับเข้าพรรคในปี พ.ศ. 2566 ส่วนพรรคได้เปลี่ยนชื่อเป็นพรรคกล้าธรรม)
พรรครวมไทยสร้างชาติ นำโดย พลเอก ประยุทธ์ จันทร์โอชา อดีตนายกรัฐมนตรีซึ่งได้รับเสนอชื่อโดยพรรคพลังประชารัฐเมื่อปี พ.ศ. 2562
พรรคสร้างอนาคตไทย นำโดย อุตตม สาวนายน (ต่อมาได้นำสมาชิกกลับเข้าพรรคในปี พ.ศ. 2566)
พรรคเพื่อประชาชน นำโดย ปรีชา เร่งสมบูรณ์สุข (ปัจจุบันปรีชาได้ย้ายไปเป็นสมาชิกพรรครวมไทยสร้างชาติ)